cyanic-selkie/wikianc huggingface dataset:
Wilh. Wilhelmsen
Historie
Femte generasjons hovedeiere består av administrerende direktør Thomas Wilhelmsen og hans søsken og kusiner. Eierskapet er organisert gjennom et komplisert system med familieselskaper der Tallyman er det mest sentrale. I 2020 skrev Dagens Næringsliv om et familieopprør i firmaet, der de tre andre familiegrenene, som består av de fleste kvinnene i familien, krevde å få være med å bestemme.
Forsyningstjenester
Segmentet innen forsyningstjenester omfatter NorSea Group, WilNor Governmental Services samt andre forsyningstjenester. Wilhelmsen gruppen eier ~75,2% av NorSea Group som tilbyr forsyningsbaser og integrerte logistikkløsninger til offshore næringen. WilNor Governmental Services (WGS) tilbyr militære logistikktjenester i Norge og internasjonalt. Wilhelmsen eier 51% av WGS direkte, og de resterende 49% er eid gjennom NorSea Group.
Maritime tjenester
Wilhelmsens maritime tjeneste segment inkluderer ships service, ship management, insurance services samt andre maritime tjenester. Konsernet tilbyr full teknisk kompetanse, mannskap og relaterte tjenester på alle de største skipstypene, dette inkluderer også 50% av NorSea Wind. Wilhelmsen er en global tilbyder av standardiserte produkt og serviceløsninger til den maritime næringen. I tillegg har tilbyr de maritime produkter, maritime kjemikalier, maritim logistikk og skips-agent tjenester. Gruppen tilbyr også maritime og ikke-maritime forsikrings løsninger for interne og eksterne kunder.
Ettore Bugatti
Ettore Arco Isidoro Bugatti (født 15. september 1881 i Milano, død 21. august 1947 i Paris) var en fransk bilfabrikant og konstruktør av italiensk opphav. Han grunnla bilmerket Bugatti som særlig ble kjent for sine racer-, sports- og luksusmodeller. Ettore Bugattis bror var billedhuggeren Rembrandt Bugatti.
Wilh. Wilhelmsen
Holding og investeringer
Gruppens holding og investerings-segment omfatter Wallenius Wilhelmsen ASA og Treasure ASA, finansielle eiendeler samt andre holding og investerings aktiviteter. Wilhelmsen eier ~37,8 % av Wallenius Wilhelmsen ASA og ~73,46 % av Treasure ASA.
Niger under OL
Niger deltok første gang i olympiske leker under Sommer-OL 1964 i Tokyo og har siden deltatt i alle påfølgende sommerleker unntatt Sommer-OL 1976 i Montréal og Sommer-OL 1980 i Moskva som de boikottet. De har aldri deltatt i vinterlekene.
Speilbilde (album)
Speilbilde er den siste studioplaten utgitt av Trond Erics i september 2006.
Nicola Tumolero
Nicola Tumolero (født 24. september 1994) er en italiensk skøyteløper.
Han representerte Italia under Vinter-OL 2018 i Pyeongchang, hvor han tok bronse på 10,000 meter.
Dronning Beatrix’ innsettelsesmedalje
Dronning Beatrix' innsettelsesmedalje også kalt Minnemedaljen for Dronning Beatrix' kroning (nederlandsk: Inhuldigingsmedaille 1980) er en nederlandsk medalje etablert 24. april 1980 i anledning innsettelsen av Beatrix som dronning av Kongeriket Nederlandene. Innsettelsen fant sted 30. april 1980.
Innsettelsesmedaljer er også utgitt i forbindelse med innsettelsen av dronning Wilhelmina i 1898, dronning Juliana i 1948 og kong Willem-Alexander i 2013.
Utforming
Dronning Beatrix' innsettelsesmedalje er i sølv og viser et venstrevendt portrett av dronningen. Dronningen er avbildet uten krone eller andre insignier. Baksiden bærer dronningens kronede monogram, med datoen «30 APRIL 1980» i en bue under og omsluttet av omskriften «BEATRIX KONINGIN DER NEDERLANDEN». Medaljen er opphengt i et oransje bånd med tre blå striper. Båndet er i fargene til Huset Oranien-Nassau.
Medaljen er designet av Katinka Bruyn-van Rood. Den ble produsert ved Koninklijke Nederlandse Munt i Utrecht.
Tildeling
Medaljen ble tildelt kongelige og andre gjester ved innsettelseshøytidelighetene. Den ble også tildelt som deltok i forberedelsen av og utførelsen av den seremonielle innsettelsen, inkludert tjenerstab og medlemmer av det nederlandske forsvaret. Det ble til sammen utdelt 12,913 eksemplar av medaljen.
Kong Harald og dronning Sonja ble tildelt Dronning Beatrix' innsettelsesmedalje.
Feistel-chiffer
Feistel-chiffer er en type substitusjon/permutasjon-chiffer som ble foreslått av Horst Feistel i 1973. Krypteringsteknikken fungerer slik at den tar en input på 2w bits (der w er et heltall), samt en nøkkel, deler opp bitstrengen i to deler som siden passerer gjennom n krypteringsrunder. Hver krypteringsrunde bestå av følgende steg: Kombinere en del av nøkkelen med den ene halvdelen av bitinnmatingen, for senere å kombinere denne med den andre halvdelen av bitinnmatingen via en xor operasjon. Deretter bytter halvdelene side, og sendes videre til neste krypteringsrunde.
Feistel-chiffer kalles også for feistelnettverk.
Alliance Party of Northern Ireland
The Alliance Party er et liberalt parti i Nord-Irland, dannet den 21. april 1970 av avhoppere fra the Ulster Unionist Party.
Det ble dannet av tilhengere av the New Ulster Movement, en sentrumsgruppe innen Unionistpartiet, som ikke lenger ville nøye seg med å være en pressgruppe innen dette partiet.
En av politikerne for dette partiet er Anna Lo, den første fra en etnisk minoritet til å bli medlem av det nordirske parlament.
Kjersti Tysse Plätzer
Kjersti Tysse Plätzer (født 18. januar 1972 på Søfteland, Os kommune, Hordaland) er en norsk kappgjenger. Hun har vunnet 47 NM-titler og 9 kongepokaler.
Hun er født Tysse, men tok navnet Plätzer da hun giftet seg med Stephan Plätzer i 1995. De har to barn sammen. Hun er eldre søster til kappgjengeren Erik Tysse. Også hennes far, Kjell Tysse, drev med kappgang, og har flere NM-gull som senior og EM-gull som veteran.
Karriere
Tysse deltok i junior-EM i 1985, der hun kom på 11.-plass. Året etter kom hun på 5.-plass i junior-VM. Hun deltok også i senior-EM i 1986 i Stuttgart, der hun kom på 11.-plass. I World Race Walking Cup 1987 kom hun på 17.-plass på 10 km. I 1994 kom hun på 16.-plass i EM i Helsingfors, og i 1998 kom hun på 9.-plass i EM i Budapest. Hun kom også på 9.-plass i VM i Sevukka i 1999.
Hun tok sølv i OL i Sydney 2000, og hun kom på 3.-plass i European Race Walking Cup samme år. Etter dette fulgte noen år der hun ikke fullførte løp; Hun kom ikke i mål i European Race Walking Cup 2001, og ble diskvalifisert i VM i Edmonton i 2001. Hun ble også diskvalifisert i EM i 2002 og VM i 2003.
Tysse Plätzer kom på en tolvteplass i sommer-OL 2004 i Athen, etter 8 uker med alternativ trening på våren på grunn av en skade. Hun kom deretter på 4.-plass i EM i 2006 og VM i 2007. Hun tok også sølv i OL i Beijing i 2008, kun slått av russiske Olga Kaniskina. I VM i 2009 ble hun diskvalifisert 3 km fra mål. Kjersti Tysse Plätzer vant Race walking Challenge-serien (tilsvarende World Cup-serien i langrenn og skiskyting) både i 2008 og 2009, hun har tidligere blitt nr. 2 to ganger. Etter VM i 2009 bestemte hun seg for å legge opp.
I 2011 gjorde hun imidlertid comeback, og deltok i NM i kappgang 2011 i Byrkjelo der hun vant sin 47. NM-gull, 39 år gammel.
Margaret Abbott
Margaret Ives Abbott (født 15. juni 1878, død 10. juni 1955) var en amerikansk kvinnelig golfspiller som deltok i de olympiske leker 1900 i Paris.
Gjerstad Idrettslag
Gjerstad Idrettslag (stiftet 30. mars 1919) er et idrettslag fra Gjerstad i Agder, som driver med allidrett, fotball, friidrett, håndball, orientering, skiidrett, svømming, sykling og volleyball.
Fotball
Klubbens A-lag i fotball for menn rykket opp til 5. divisjon etter 2015-sesongen.
The Countryman and the Cinematograph
The Countryman and the Cinematograph er en britisk stumfilm fra 1901 regissert av Robert W. Paul.
Giovanni Battista Giraldi
Giovanni Battista Giraldi (født 1504, død 1573) var en italiensk forfatter og professor i filosofi og retorikk. Han kom fra Ferrara. Han skrev flere skuespill og noveller.
Admiralty Island
Admiralty Island er en stor øy som ligger sørøst i den amerikanske delstatens Alaska. Øya inngår blant de såkalte ABC-øyene, som er en del av Alexanderøyene.
Admiralty Island er Alaskas femte største øy og USAs syvende største. Den er 145 kilometer lang og 56 kilometer bredd, og utgjør et areal på 4 264,1 km².
Kjent som Xootsnoowú for Tlingitene, iblant tolket som "Bjørnen(e)s festning", har Admiralty den høyeste tettheten av Brunbjørner i Nord-Amerika. Det er estimert til å være 1 600 brunbjørner bosatt på øya, noe som gjør at Admiraltys menneskelige innbyggere er tallmessig underlegne med en rate på nesten 3 til 1.
I 1998 brukte Lars Monsen 23 dager på å krysse øya til fots på langs og har beskrevet dette i sin bok «Ekspedisjoner i bjørneland»
Fylkesvei 3706
Fylkesvei 3706 går mellom Dale og Bås i Åmli kommune.
Mymlen
Mymlen er en av figurene i Tove Janssons bøker om Mummitrollet, utgitt fra 1945 til 1970.
Liste over kardinaler utnevnt av Urban V
Liste over kardinaler utnevnt av Urban V er en liste over de 14 kardinalene pave Urban V utnevnte under fire konsistorium i perioden fra 18. september 1366 til 7. juni 1370.
Cheese Mites, or Lilliputians in a London Restaurant
Cheese Mites, or Lilliputians in a London Restaurant er en britisk stumfilm fra 1901, regissert av Walter R. Booth.
Handling
En jovialt utseende mann sitter nærmest vinduet på en restaurant. Han har nettopp gjort seg ferdig med måltidet, og en servitør kommer med et glass øl til ham. Men når han setter glasset på bordet, dukker en liten sjømannsgutt som bare er omtrent seks centimeter høy opp fra skummet, og klatrer ned på siden av glasset. Han fortsetter med å dansee på bordet.
Mulan
Mulan kan være:
Мулан
Move Along
Move Along er et musikkalbum fra The All-American Rejects. Det ble utgitt i 2005.
Heuliez
Heuliez Bus er en fransk produsent av busser. Selskapet kan spore sine aner tilbake til Heuliez-familien som begynte som smeder tidlig på 1800-tallet, og gikk over til å være vognmakere.
I 1925 bygget de sitt første bilkarosseri på en ramme fra Peugeot 177 B. I 1928 var en varebil bygget på Ford klar, og i 1932 var deres første busskarosseri i ferdig. I 1937 bygget de busskarosserier helt i stål.
I 1948 startet de produksjon av turbusser. I denne perioden ble Heuliez også kjent for å lage reklamekjøretøyer, formet som for eksempel sko eller flasker.
I 1970 opprettet de en egen avdeling for personbiler som konsentrerte seg om spesielle karosserivarianter som cabrioleter, limosiner, ambulanser og drosjer for Renault, Peugeot og Citroën. Samtidig begynte de å produsere spesielle flyplasskjøretøyer og mopedbiler.
På 1970-tallet samarbeidet de med Mercedes-Benz om større serier med bybusser, noe som varte til 1980-tallet. I 1982 startet de samarbeid med Renault, og da AB Volvo gikk i tett samarbeid med Renault i 1991, så kom de også med. Volvo overtok Renault sine aksjer i Heuliez i 1998.
I januar 1999 ble Heuliez Bus lagt under Irisbus, den felles bussadivisjonen til Iveco og Renault.
I 2004 hadde bussavdelingen 436 ansatte, mens personbilavdelingen og designbyrået hadde 1600 ansatte.
Ivar Bae
Ivar Bae (født 29. oktober 1897 i Bremsnes, død 18. august 1967 i Kristiansund) var en norsk politiker (H) og sparebankdirektør. Han var stortingsrepresentant for kjøpstedene i Møre og Romsdal fylke fra 1945 til 1949, valgt for Kristiansunds samlingsparti i listeforbund med Høyre (i Ålesund og Molde). Han var medlem av Stortingets kommunalkomité og formann i Gjenreisingskomiteen for de krigsherjede byene. I 1949 var Bae førstekandidat på en felles Høyre-liste for de tre kjøpstedene, men partiet tapte mandatet.
Han var administrerende direktør i Kristiansund sparebank fra 1933 til sin død i 1967. Han fikk også stor innvirkning på sparebankenes utvikling i etterkrigstiden. Blant hans verv kan nevnes formann i Sparebankenes arbeidsgiverforening, formann i Sparebankenes sikringsfond og tillitsmann i Fellesbanken.
Han var sønn av lærer, klokker og sparebankkasserer Jakob Bae og hustru Anna Fladvad. Blant hans søsken var fylkesmann Ole Bae, som ble far til høyesterettsadvokat Ole Jakob Bae. Ivar Bae var gift med Jenny Bach. De fikk to barn. Sønnen Jakob Bae ble politisk redaktør i Adresseavisen i Trondheim.
Lojalister (amerikanske revolusjon)
Lojalister var britiske kolonister i Nord-Amerika som forble lojale undersåtter av Storbritannias krone under den amerikanske uavhengighetskrigen. De ble også kalt torier, kongens menn eller rojalister. De lojalistene som forlot landet og slo seg ned i Canada kalte seg United Empire Loyalists. Deres kolonimotstandere som støttet den amerikanske revolusjon, ble kalt patrioter, whiger, kongressmenn eller, på grunn av dere lojalitet til det nye Amerikas forente stater, bare amerikanere.
Trond Erics aller beste
Trond Erics aller beste er en samleplate utgitt av Trond Erics i oktober 2007. Dette ble også den aller siste utgivelsen bandet ga ut før bandet ga seg.
Giro d’Italia 2007
Den 90. utgaven av sykkelrittet Giro d'Italia ble arrangert i tidsrommet 12. mai – 3. juni 2007. Rittet var i alt 3442 kilometer, og gikk innom Frankrike og Østerrike.
For 11. år på rad ble det italiensk seier; Danilo Di Luca vant sammenlagt foran Andy Schleck. Alessandro Petacchi fikk fem etappeseire, Danilo Di Luca og Stefano Garzelli to hver.
22 lag var på startstreken; alle ProTour-lagene med unntak av Unibet.com, og tre profesjonelle kontinentallag – Ceramica Panaria-Navigare, Tinkoff Credit Systems og Acqua & Sapone.
Day at the Circus
Day at the Circus er en amerikansk stumfilm fra 1901 regissert av Edwin S. Porter.
Giro d’Italia 2007
Lagkonkurransen
Den tradisjonelle lagkonkurransen der tidene til lagenes tre beste ryttere på hver etappe blir lagt sammen for å kåre en vinner.
Super-lagkonkurransen
''En poengkonkurranse for lag. De 20 beste rytterne på hver etappe blir premiert fra 20 poeng til bestemann til 1 poeng til nummer 20. Til slutt blir alle poengene lagt sammen, og det laget med mest poeng vinner konkurransen.''
Starburstgalakse
En starburstgalakse (engelsk starburst galaxy) er en galakse med eksepsjonelt høy, nærmest eksplosjonsartet, produksjonstakt av nye stjerner sammenlignet med vanlige galakser.
Vanligvis gjennomgår galakser en slik prosess etter en kollisjon eller nære kollisjoner mellom to galakser. Takten av nye stjerner som dannes er så høy for en galakse som gjennomgår denne prosessen at dersom takten skulle opprettholdes, ville gassreservoarene ta slutt etter ganske kort tid relativt til galaksens dynamiske livslengde. Derfor antas det at disse prosesser er tilfeldige.
Velkjente starburstgalakser er blant annet M82, M81, Antennegalaksene og IC 10. M83 har kommet i rampelyset etter at nye målinger med et såkalt «GHaFaS»-interferometer (Galaxy H-alpha Fabry-Perot System).
Majorstuen
Majorstuen eller Majorstua er et strøk i bydel Frogner i Oslo indre by. Etter bydelsreformen 1. januar 2004 ble den administrative enheten Majorstuen Uranienborg slått sammen med bydel Frogner. Bydelen er oppkalt etter et hus med et kjent bevertningssted som lå på østsiden av Sørkedalsveien ved det som i dag er T-banestasjonen Majorstuen. Det lå på en løkke under gården Blindern, som før 1759 må ha blitt forpaktet av ingeniørkaptein Michael Wilhelm Sundt (1729–1759) og etter ham av hans enke Anna Catharina født Petersen, som døde i 1812. På deres tid inneholdt huset bare stue, kjøkken og kammers. Neste forpakter, garver Jess Borgen, må ha fornyet huset eller bygget på 2. etasje mellom 1812 og 1818. Stuen ble flyttet i 1913 for å gi plass til Smestadbanens stasjonsbygning og står fortsatt på Husebyveien 12.
Majorstua eller Majorstuen?
Det var ikke kapteinen selv, men lokalbefolkningen i tidligere Aker herred som gav huset dette kallenavnet. De snakket lokal dialekt og kalte huset «Majorstua» (uttalt med trykk på første stavelse og enstavelsestone). I datidens danske skriftspråk ble navnet skrevet «Majorstuen», og det ble også navnet på bevertningsstedet som eksisterte til huset ble revet. Navnet «Majorstuen» kjennes første gang skriftlig på et kart fra 1797, og i pantebøkene fra 1818. Dette ble etter hvert tatt i bruk som strøksbetegnelse, uttalt på den måten som språkpolitisk standpunkt dikterte. Da den første elektriske sporveislinjen ble åpnet i 1894, ble endestasjonens navn skrevet «Majorstuen». Samme navn fikk også stasjonen for Holmenkollbanen da den ble åpnet i 1898. Oslo kommune har godkjent begge formene for både byområdet («Majorstuen» i 1960 og «Majorstua» i 1965) og stasjonen («Majorstua» i 1960 og «Majorstuen» i 1965). Lokalskolens offisielle navn er «Majorstua skole», men skolen selv benytter skrivemåten «Majorstuen skole» på sine nettsider. Dagens lokale uttale av navnet er omstridt. Norsk stadnamnleksikon opplyser at uttalen er «Majorstua» (med trykk på andre stavelse og enstavelsestone). Jan Sigurd Østberg, tidligere leder i Selskabet for Oslo Byes Vel, mener at den lokale dialekten er «Majorstuen». Frogner bydelsutvalg forsøkte i 2010 å vedta «Majorstuen» og endelsen «-gaten» som offisielle skrivemåter i bydelen. Vedtaket om å skifte ut -a med -en viste seg å være ugyldig, og gateskilt med -a har blitt beholdt.
Majorstuen i dag
Området er i dag kjent for sitt pulserende sentrumsliv, spesielt i handlegaten Bogstadveien. Strøket er dominert av leiegårder og forretningsgårder i mur (murbyen) fra 1880- og 1890-årene.
Majorstuen er også et viktig kollektivknutepunkt i Oslo, da alle t-banelinjene, tre sporvognslinjer og fem busslinjer trafikkerer stedet.
Majorstuen er også navnet på et norsk folkemusikkband, som i 2003 fikk Spellemannprisen for sitt debutalbum med samme navn.
Foreningen Oslo Science City har foreslått å omdøpe Majorstuen og Majorstuen stasjon til «Gateway Oslo Science City» i forbindelse med foreningens visjoner om utviklingen av Forskningsbyen, som foreningen omtaler som «Oslo Science City» også på norsk. Språkrådet har protestert mot forslaget om engelske stasjonsnavn og mot å erstatte de etablerte navnene i Majorstuen–Blindern–Gaustad–Ullevål-området med nykonstruerte navn. I desember 2021 uttalte direktør Åse Wetås i Språkrådet at navneforslaget «Oslo Science City» er «eit uttrykk for kunnskapsløyse og mangel på respekt for lovverket på språkfeltet».
Nordfjord Nærradio
Nordfjord Nærradio er en lokalradio som dekker kommunene Eid og Gloppen. Den startet i 1987 med studioer på Fjordane Folkehøgskole. Radiostasjonen har studio i Nordfjordeid.
Programmer
Nærradioen sender bingo på onsdager. Fredager er det Fredagskveld med programleder Jon Roar Øien.
Av og til har Nordfjord nærradio sendinger fra arrangement som skjer på Nordfjordeid. Det kan være sendinger fra kommunestyremøter, eller lokale arrangement som Eidadagane, Båtmessa, eller større sportsstevner.
Istria
Istria (kroatisk og slovensk: Istra, italiensk: Istria, latin: Histria) er en stor halvøy som strekker seg ut fra det nordvestre Balkan i Adriaterhavet mellom Triestebukten og Kvarnerbukten ved Rijeka. Halvøya er på 3,160 km² og tilhører hovedsakelig Kroatia, men en mindre del gir Slovenia adgang til havet. Et lite område rundt den italienske småbyen Muggia regnes også til Istria. Naturmessig er Istria relativt nytt kalkfjell med middelhavsvegetasjon og rikt sjøliv. Det er et av Kroatias mest besøkte områder, og turisme er en svært viktig næringsvei ved siden av landbruket. De største byene er Pula, Rovinj, Pazin, og de slovenske byene Piran og Koper.
Navnet Istria kommer fra Histri som var navnet på en illyrisk stamme som bodde her i antikken. I Romerriket var området rekreasjonsområde for flere keisere, med anlegg i Polenta og andre byer, samt på øygruppen Brioni. Siden har Istria ligget under Bysants, Venezia og Aquileia, og fra 1500-tallet delvis under Det tysk-romerske rike og siden Østerrike-Ungarn. Byene var ofte føydale og lå under ulike føydalherrer. Fra 1918 kom hele Istria under Italia, og fra 1943 under det nasjonalsosialistiske Tysklands okkupasjon, inntil det i 1945 gikk inn i Jugoslavia (som det ikke tilhørte i mellomkrigstiden). Rundt ⅔ av innbyggerne er kroater. Mange av innbyggerne snakker italiensk.
Natur og klima
Istria er en halvøy med høyereliggende karstlandskap og kalkfjellene i fjellområdet Ćićarija i nord («Hvite Istria»), fjellkjeden Učka langs hele østkysten («Grå Istria»), og flatere sletteland med rød dyrkningsjord og vestgående elver i vest («Røde Istria»). Høyeste punkt på halvøya er Vojak i Učka på 1,396 moh. Elvene er uregulerte med unntak av Butoniga, som er oppdemmet med en av Kroatias større innsjøer (Butonigasjøen). I vest finnes det en ria, kalt Limski kanal, eller «Limfjorden», som er 6 kilometer lang og inntil 500 meter bred. Langs vestkysten finnes også et tjuetalls øyer, med Brijuni-gruppen utenfor Pula som den viktigste.
Havet har et rikt og variert dyreliv, med stor rikhet på fisk og skalldyr. Mens kysten av det nordøstre Italia er svært forurenset, har Istria svært rene havområder. Det er verneområder i Učkafjellene. Istria har middelhavsklima med varme somre og milde vintre.
Næringsliv
Tradisjonelt er Istria helt dominert av landbruk og fiske, men fra 1800-tallet ble det etablert turisme i Opatija og Rijeka helt i nordøst, for eliten i Østerrike-Ungarn. I samme århundre ble det også anlagt marineverft i Pula helt i sør, og gradvis bygget opp en marinebase her som avløste Trieste. Tidlig på 1900-tallet ble det funnet kull, og Kroatias viktigste kulldistrikt lå rundt Labin i sørøst, inntil siste gruve ble stengt i 1989. Det er en del industri i Pula, Labin, Buzet og Pazin. I Slovenia er Istria eneste utløp mot havet, og her ligger havnebyen Koper med oljehavn og et lite raffineri.
Turismen var viktig allerede i den jugoslaviske perioden, men tok seg særlig opp fra omkring 2005 etter Balkankrigene.
Det Norske Mannskor av 1995 - Tromsøs studentsangere
Det Norske Mannskor av 1995 - Tromsøs studentsangere (DNM95) er et akademisk mannskor tilknyttet Studentsamfunnet Driv i Tromsø. Koret ble opprettet i 1995, og er åpent for mannlige studenter og ansatte ved Universitetet i Tromsø samt andre akademikere i Tromsø.
Koret har en større konsert hvert semester, og synger også på flere akademiske arrangement.
Van’s Aircraft RV-4
RV-4 ble konstruert som en etterfølger til RV-3, som var et en-seters fly. RV-4 fikk en litt større vinge og noe lengre flykropp.
Motor
De fleste selvbyggerne monterer Lycoming O-360 motor på 160 hk med fast 2 bladet propell, men det er også noen med 180 hk og trebladet vridbar konstant-hastighetspropell, og enkelte ned mot 100hk. Det er forsøkt å montere modifiserte bilmotorer, men fabrikken anbefaler sterkt å montere Lycoming småflymotor. Det monteres vanligvis ventil og røropplegg for å suge motorolje fra øvre del av motoren, slik at motoren beholder smøring ved negativ G / flyging opp-ned.
Det er bensintanker foran på begge vinger innerst ved flykroppen med 60 liter på hver side. I venstre bensintank er det en slange med et lodd som suger bensin fra den siden av tanken som for øyeblikket er ned. Noen fly har bygget om vingetuppen slik at det er bensintank på 30 liter i hver vingeende.
Det er laget en egen variant av RV-4, kalt Harmon Rocket, med 400 hk motor, kortere vinger og ombygget bak-kropp med høyere øvre plater og kortere "canopy".
Reisefly
RV-4 er brukt en del til reisefly siden det med normalt motorpådrag kan fly i 280–300 km/t. Det er plass til to personer med lite bagasje. Man sitter behagelig, med ekstremt god utsikt, men har minimal plass til annet i førerkabinen. For spesielt høye eller kraftige personer kan plassen bli for liten. Oppfølgermodellen RV-8 er på mange måter lik RV-4, men har en del mer plass i førerkabinen.
RV-4 er utstyrt med effektive flaps som gir en lav stallhastighet med mulighet for å benytte korte flystriper.
På grunn av liten luftmotstand kan flyet fort gli på seg stor fart ved å sette nesa noe nedover. Ved akroflyging må flyet derfor fort taes ut av stup for å unngå for høy fart.
Hovedhjulene er festet med lange stålstenger som er festet i motorbukken. Det er ikke støtdempere eller annen svingningsdemping, slik at flyet lett spretter opp igjen om det landes med mye gjennomsynk når hjulene tar bakken.
Jon Johanson fra Australia har fløyet jorda rundt to ganger med RV-4.
Vincent Marquis
Vincent Marquis (født 15. april 1984) er en canadisk freestyler. Han deltok i Vinter-OL 2010 i kulekjøring.
Bethel
Bethel kan vise til:
Jacques Janse van Rensburg
Jacques Janse van Rensburg (født 6. september 1987 i Gauteng) er en sørafrikansk landeveissyklist. Han syklet for MTN Qhubeka/Team Dimension Data fra 2012 til 2019.
Han er ikke i slekt med den sørafrikanske syklisten Reinardt Janse van Rensburg.
Norsk Motorhistorisk Senter
Norsk Motorhistorisk Senter på Burud i Øvre Eiker, Viken fylke, har først og fremst satt søkelys på motorkjøretøy, men i det lille muset er det også mange andre ting fra 1950- og 1960-årene.
Sentret er et samarbeid mellom Motorhistorisk Klubb Drammen og Øvre Eiker kommune. Arbeidet med muset og de andre aktivitetene blir utført på dugnad.
I 2014 fikk sentre de to eneste eksemplarene av NBP Model 1 (Drammensbilen) som ble produsert. Disse var svært medtatte men man restaurerer nå en av dem på dugnad.
Det er et stort område på den gamle militærleiren på Burud som foruten museum har en gammel bensinstasjon, brannstasjon og for barn er det elektriske biler de kan kjøre på en bane. Onsdager samler ofte flere hundre kjøretøyer seg på Norsk Motorhistorisk Senter.
Krattengmåler
Krattengmåler (Idaea maritimaria) er en sommerfugl i gruppen av de egentlige målere (Geometridae). Den er funnet på Østlandet og Sørlandet i Norge.
Utseende
En middelsstor (vingespenn 24 – 28 mm), slank, lys måler. Den er ganske variabel i farge, fra gråhvit til lys oker, vingene har spredte, mørkere skjell og tre smale, grå, vanligvis tydelige tverrbånd der det midterste er det bredeste. Litt foran midten av hver vinge er det en liten, svart flekk. Den ligner sterkt på flere andre Idaea-arter, men kan skilles fra bueengmåler (Idaea straminata) på at det ytterste tverrbåndet i forvingen har en knekk nær fremkanten, og fra lyse eksemplarer av vinkelengmåler (Idaea aversata) på at området utenfor dette båndet er skyggeaktig formørket.
Larven er knudrete, lyst brunlig, hvert ryggledd har en mørkere, V-formet tegning, men denne er ikke svært tydelig.
Levevis
Larvene lever på visne blader av ulike løvtrær og finnes dermed på bakken under disse. De voksne målerne flyr i juni – juli.
Utbredelse
Arten er utbredt over nesten hele Europa og i Nord-Afrika. I Norge er den funnet langs kysten vest til Vest-Agder.
Glock 36
GLOCK 36 er en pistol fra den østerrikske våpenprodusenten GLOCK i kaliber .45 ACP.
Pistolen er GLOCKs første i «slimline»-serien. Pistolen er identisk til GLOCK 30, men har en smalere ramme. Dette er mulig fordi pistolen har ett-rads magasin hvor patronene ligger en i bredden, i motsetning til andre GLOCK-modeller hvor patronene ligger annenhver i sikk-sakk.
Pistolen ligger størrelsesmessig mellom GLOCK 19 (kompakt-serien) og GLOCK 26 (subkompakt-serien). GLOCK 36 og GLOCK 30 har begge originalt grepsforlenger på magasinet, noe andre GLOCK pistoler ikke har.
Glock 36
Kremmergaarden
Kremmergaarden er et kjøpesenter i Ålesund med over 35 butikker. Senteret som er lokalisert i Rådhuskvartalet ble første gang åpnet i 1980, og ble senere utvidet i 1998. Butikkutvalget er variert og inneholder flere kjente kjeder som blant annet Big Bite Submarines, Narvesen, Tilbords, og Vinmonopolet. I tillegg til flere lokale kjeder.
The Death of Poor Joe
The Death of Poor Joe er en britisk stumfilm fra 1901 regissert av George Albert Smith.
Springbank Distillery
Springbank Distillery ble etablert i 1828 av Archibald Mitchell. Brenneriet, som ligger på den sørlige halvøya Kintyre, produserer tre forskjellige typer av single malt skotsk whisky. Springbank ble i 1835 overtatt av James og William Mitchell. I 1897 ble firmaet J. & A. Mitchell & Co. Ltd dannet, og etterkommerer av den første familien Mitchell er fremdeles eier av Springbank. Dette gjør Springbank til et av de få familieeide brennerier som er igjen, og det eneste som har vært eid av samme familie siden etableringen.
Svunnen tid
«Svunnen tid» er en coverlåt med den norske humortrioen Prima Vera, opprinnelig utgitt 1. desember 1978 på albumet Brakara. Sangen ble innspilt 31. juli – 3. august 1978 i Roger Arnhoff studio i Oslo. Jonas Fjeld Band var musikere.
Springbank Distillery
Produksjon
Springbank er Skottlands eneste selvforsynte destilleri. De malter eget bygg, og bruker lokal torv. Whiskyen lagres på destilleriet og de tapper den på flasker selv. Vannet som brukes kommer fra Crosshill Loch. Kapasiteten hos Springbank er på 750000 liter årlig.
Svunnen tid
Originalen heter «Sunny Afternoon» og var en hit med The Kinks i 1966. Gruppens frontfigur, Ray Davies, skrev og sang låten. Tekstens jeg i originalteksten er en rik engelskmann som føler seg flådd av de engelske skattemyndigheter, mens kjæresten hans (som bare var ute etter pengene), har stukket avgårde med bilen hans. Hans eneste store glede er å drikke iskald øl på en solskinns ettermiddag.
Tekstens jeg i Prima Veras versjon er en mann som ser tilbake på sin ungdomstid og finner det vanskelig for å omstille seg til en nåtid. Vokalist på «Svunnen tid» er Jahn Teigen. Kommentar i hefte som fulgte med albumcoveret: «Det var en gang en gen-rasjon som fant sei sjæl. De blæi så happy at dem satte sæ rett ne' og bare digga det dem hadde finni. Etter å ha sitti ti år me' beina i kors fant dem ut at det var no' dem hadde mista. Det var'em sjæl!» Denne kommentaren blir illustrert med tekstens jeg som sitter på en benk i en park, mens hans gamle kjæreste går forbi ham med sin nye partner.
Sangen ble også utgitt oktober 2001 på DVD Prima Vera (a)live hvor «Svunnen tid» var inkludert i konsert-medleyen «Rest of the Best» mot slutten av showet. Studio-versjonen var også med på relanseringen av Brakara i august 2001.
Christoph Franz
Christoph Franz (født 2. mai 1960 i Frankfurt am Main) er en tysk direktør og styreleder i flyselskapet Lufthansa. Han tiltrådte stillingen 1. januar 2011. Franz studerte ved det tekniske universitet i Darmstadt og tok eksamen i bedrifts- og samfunnsøkonomi. Han ble ansatt i Lufthansa i 1990 men har i mellomtiden også vært ansatt i Deutsche Bahn. Fra 2004 var han direktør for Swiss International Air Lines og ble side nestleder i styret samme sted.
Bakuman
Bakuman er en mangaserie skrevet av Tsugumi Ohba og illustrert av Takeshi Obata, de samme som skapte serien "Death Note". Serien handler om to personer som prøver å følge sine drømmer om å bli manga artister. Det første volumet av Bakuman ble utgitt 11. august 2008 og serien ble publisert av magasinet Weekly Shōnen Jump.
Mashiro Moritaka
Mashiro Moritaka er hovedpersonen i serien. Han blir ofte kalt for Taka eller Saikō av Takagi, og går under pseudonymet Ashirogi Muto. Mashiro's drøm er å lage en vellykket manga med en anime så han kan gifte seg Miho Azuki. Han lager en manga med personen som både er klassekareten hans og senere blir hans bestevenn, Akito Takagi, og i tillegg følger han etter fotsporene til hans avdøde onkel, Nobuhiro Mashiro, som tidligere var en manga artist. Mashiro er grei, sjenert, bestemt og kan være litt sta, men har et stort talent innenfor tegning. I animeseiren blir han stemt av Atsushi Abe.
Sandro Wagner
Sandro Wagner (født 29. november 1987) er en tysk fotballspiller som spiller for den kinesiske klubben Tianjin TEDA FC.
Bakuman
Akito Takagi
Akito Takagi er en av de to viktigste hovedpersonene i serien Bakuman. Han blir ofte kalt for Shujin av Mashiro, og går under pseudonymet Ashirogi Muto. Han er en fremragende manga forfatter som er svært intelligent og får toppkarakterer på skolen. Akito er klassekamerat med Mashiro, og når han oppdager Moritaka's evne innenfor tegning foreslår han ideen om å lage en manga sammen. Mashiro og Takagi blir senere veldig nære venner. Takagi er intelligent, livlig og bestemt. I animeserien er han stemt av Satoshi Hino.
Miho Azuki
Miho Azuki er en stemmeskuespiller og Mashiro's forlovede. Hun viser mye talent i stemmeskuespilling og synes det er trist at hun ikke kan møte, se eller snakke med Mashiro, selv om det var hun som foreslo det. De holder bare kontakten gjennom e-mail. Hun lovte å gifte seg Mashiro dersom deres drømmer gikk i oppfyllelse. Hennes beste venn er Kaya Miyoshi som blir kjæresten til Akito Takagi, men senere også konen hans. Miho er grei, sjenert og varsom. I animeserien er hun stemt av Saori Hayami.
Sandro Wagner
Landslaget
Han ble tatt ut i s tropp til FIFA Confederations Cup 2017 i Russland.
Bakuman
Kaya Miyoshi
Kaya Miyoshi er Miho Azuki's beste venn og Akito Takagi's kjæreste (senere kone). Hun ser hvor hardt Azuki, Takagi, og Mashiro arbeider for å følge sine drømmer, så hun bestemmer seg for å ha en drøm også. Hennes første drøm var å bli forfatter, men hun bestemte seg senere at hun heller ønsket å hjelpe Takagi, Mashiro og Azuki oppfylle sine drømmer. For å gjøre dette, hjelper hun Mashiro og Takagi ved å være deres assistent. Kaya er livlig, glad, brysom og omtenksom. Hun bryr seg veldig mye om Mashiro, Takagi og Azuki og er alltid der for å støtte dem. I animeserien er hun stemt av Sayuri Yahagi.
Sandro Wagner
Landslaget
6. juni 2017 fikk han sin første landskamp for Danmark.
Bakuman
Manga
Serien er skrevet av Tsugumi Ohba og tegnet av Takeshi Obata. Kapitlene i Bakuman serien har vært publisert av Shueisha i magasinet Weekly Shonen Jump. Det første volumet av Bakuman ble utgitt 5. januar 2009, og 4. august 2011, ble det fjortende volumet løslatt. Flere kapitler av serien har blitt utgitt på Jumplands offisielle nettsted på japansk, engelsk, fransk og tysk, og det første kapittelet ble utgitt 19. august 2008. Det er den første mangaen som er blitt utgitt online av Shueisha på flere språk før de har blitt tilgjengelig i trykk utenfor Japan.
Anime
En 25-episoders anime tv-serie basert på mangaen hadde en sending på den japanske kanalen NHK, den 2. oktober 2010. I desember 2010, annonserte magasinet Weekly Shonen Jump at det skulle komme en sesong to i oktober 2011. Media Blasters har lisensiert den første sesongen. Åpningssangen i serien var Blue Bird sunget av Kobukuro, mens endingssangene var "Bakurock" av YA KYIM og "Genjitsu To Iu Na No Kaibutsu To Tatakau Monotachi" av Takahashi Yuu.
Sandro Wagner
Landslaget
10. juni 2017 scoret han sine tre første mål for mot San Marino.
16. mai 2018 ga han seg på landslaget.
6 × 70
Serien ble i 2002 etterfulgt av musikkprogrammet Retro.
Singapore Flyer
Hjulet har et diameter på 150 meter, og er bygd over en treetasjes bygning, slik at det får en total høyde på 165 meter. Dette gjør Singapore Flyer høyere enn Star of Nanchang (160 m, forskjell på 5 m) og London Eye (135 m, forskjell på 30 m). Hver av de 28 kapslene er beregnet for 28 passasjerer, og en hel omdreining tar rundt 30 minutter.
Singapore Flyer ligger sørøst i Marina Centre, like øst for Marina Bay, og man kan se store deler av byens sentrum og omkringliggende områder (45 km avstand), inkludert de indonesiske øyene Batam og Bintan, samt Johor i Malaysia.
Gladbeck
Gladbeck er en by i den tyske delstaten Nordrhein-Westfalen med rundt 75 000 innbyggere. Byen ligger i kreisen Recklinghausen.
Historie
På 1960-tallet ble kullindustrien rammet av stor tilbakegang, noe som resulterte i omfattende arbeidsledighet.
Dillingham
Dillingham kan vise til:
Tsutomu Fujimura
Tsutomu Fujimura (født 28. mars 1982) er en japansk bryter som konkurrerer i gresk-romersk stil i 66-kilosklassen. Han representerte landet sitt under Sommer-OL 2012 i London, der han ble utslått i andre runde.
Sublimasjon
Sublimasjon er betegnelsen på overgangen fra fast form til gassform uten å være flytende i mellomtiden. Sublimasjon er en faseovergang som skjer under trippelpunktet.
Under normalt trykk (0,1 MPa) går de fleste kjemiske forbindelser og elementer igjennom de tre fasene: fast fase, væske og gass, ved varierende temperatur. Likevel er det mulig for stoffer å gå direkte fra fast fase til gass. Dette skjer når et stoffs trykk er så lavt at det ikke kan hindre atomene i å løsrive seg fra fast fase under oppheting og går dermed direkte over til gassform.
Den motsatte prosessen til sublimasjon er deposisjon, hvor materie går direkte over til fastform.
Sublimasjon må ikke forveksles med sublimering som psykologisk begrep.
Eksempler
Karbondioksid (tørris) er et vanlig eksempel på sublimasjon, ettersom det skjer ved normalt trykk og romtemperatur. En blokk tørris går direkte over til gass uten å bli til væske (hvor navnet tørris kommer fra). Et annet vanlig eksempel på sublimasjon er jod som damper under oppheting. Merk: i motsetning til tørris er det mulig å skape flytende jod ved normalt trykk dersom varmen holdes jevn akkurat ved smeltetemperatur. Snø og is kan også være sublimt, men prosessen skjer da forholdsvis sent under frysetemperatur. Denne prosessen blir kalt frysetørking, hvor for eksempel våte klær kan henges til tørk selv ved frysetemperatur for så å begynne å tørke. Sublimasjon er også årsaken til at snødybden på bakken minker, selv ved svært mange minusgrader i luften. Arsenikk kan også sublimere ved høye temperaturer. Sublimasjon er en endotermisk prosess som krever energi for å opptre.
Sublimasjonsrensing
Sublimasjonsrensing er en prosess mye brukt av kjemikere for å rense kjemiske prøver. Vanligvis blir en fast løsning plassert i en kolbe under vakuum og så varmet opp. Under disse forholdene vil stoffer i løsningen fordampe og samle seg som kondens på en nedkjølt flate. De letteste stoffene vil fordampe og urenheter vil bli liggende igjen. Den kalde flaten tar ofte formen av en kjølefinger. Straks oppvarmingen avsluttes fjernes vakuumet og den rensede prøven kan hentes på den kalde flaten.
Bruk
I frostfrie varmepumper (f.eks. et fryseskap) brukes sublimasjon. Ved frysetemperatur og god luftsirkulasjon blir sublimasjonsprosessen sterkt akselerert og dermed sublimerer isen som ellers ville formet seg hyller og radiatorer.
Sublimasjon blir også brukt under frysetørkning av produkter slik som te, supper og medisiner. Dette skjer ved at substansene blir fryst ned, for så å bli sakte varmet opp under vakuum. Dette kan skje langt under smeltetemperatur for vann, som hindrer at sensitive og reaktive organiske forbindelser eller salter blir skadet under tørkeprosessen. Denne prosessen har typisk bedre kvalitet ved hydrering enn sammenlignbare produkter som er pakket sammen med en væske.
Iron Man
Iron Man og Ironman kan vise til:
Rabat
Byen ble oppført på UNESCOs liste over verdens kultur- og naturarvsteder i 2012.
Historie
Rabat har en forholdsvis moderne historie sammenlignet med den svært gamle nabobyen Salé. Den var den berbiske lederen og Almohadenes første kalif Abd al-Mu'min som grunnla byen som en ribat (kloster, festning) for å bruke den til angrep på Andalucía og å få kontroll over rivaler i Maghreb. Den fikk senere navnet ribat al-Fath (seierfestningen), som er grunnlaget for dagens navn.
Abd al-Mu'mins sønnesønn, almohadenes tredje kalif, Yaqub al-Mansur gjorde Rabat til hovedstad i sitt rike. Han bygget Rabats bymurer, en kasbah og begynte byggingen av det som var ment å bli verdens største moské. Ved hans død stoppet imidlertid byggingen opp; ruinene og Hassan-tårnet (minaret) står igjen i dag.
Galleri
Bilder fra gamlebyen i Rabat.
Pierre-Alexandre Rousseau
Pierre-Alexandre Rousseau (født 6. oktober 1979) er en canadisk freestyler. Han deltok i Vinter-OL 2010 i kulekjøring.
Narnte teglverk
Narnte teglverk er et nedlagt teglverk som ligger mellom Nabbetorp og Sellebakk i Fredrikstad kommune. Narnte teglverk var det siste teglverket som var i drift i Nedre Glomma.
Historie
Teglverket ble anlagt på Narnte løkke våren 1898 med Søren Thv. Capjon som disponent og var da et av de mest moderne. Det hadde en dansk mursteinsmaskin som produserte 25 000 stein per dag, og i tillegg norske mursteinsstempler. Tørkehusene på begge sider av ovnen rommet 250–300.000 stein.
Markedet for teglstein kollapset i 1899–1900 og verket ble slått konkurs som følge av dette. I 1903 forteller kildene at deler av bygningsmassen var nedslitt bare fem år etter etableringen. Narnte teglverk var blant de mange teglverka som slet økonomisk på begynnelsen av 1900-tallet. Dette skyldtes ikke minst at leveranser av teglstein aldri ble betalt, og den dag i dag er det bygårder av teglstein i Oslo som aldri er blitt betalt, blant annet i Ullevålsveien.
Alle bygningene på universitetet på Blindern i Oslo er bygget med stein som er produsert på Narnte teglverk. Det er «sandbanka murstein». Det betyr at den ferske rå steinen som kommer ut av pressa ble tilført knust rød brent stein. Denne stienen ble så tørka og brent på nytt.
Dette ga stein med en spesiell mørk variert farge. På de store veggflatene på alle bygningene ga det en interessant struktur utenom den vanlige fargen på brent stein. Vanlig murstein fra Sorgenfri eller Narnte teglverk blir rød ved brenning på grunn av at leira inneholder jern.
Dansk leire inneholder kalk og derfor blir den gul ved brenning.
Modernisering
Narnte teglverk ble med i sammenslutningen Fredrikstad forenede Teglverker i 1909. Verket ble modernisert i 1934 og i 1946. Innledningsvis var det Gretnes teglverk som ble valgt ut til modernisering. Etter at alt var klart for oppstart av arbeidet, fant man ti gode grunner for ikke å modernisere Gretnes. Derfor ble Narnte likevel gjenstand for modernisering, en modernisering som ikke gjorde det i utgangspunktet feilkonstruerte verket bedre. Utbyggingen medførte store overskridelser og førte til at selskapet nesten gikk over ende og kontrollen over FfT gikk derfor over til nye eiere fra Oslo.
Når teglverket likevel har fått den status det i dag har, skyldes det ikke minst at det tross alt ble det verket som holdt det gående lengst, og at det i 1980 ble oppført et svært omfattende teaterstykke Teglverkspillet eller som det egentlig heter, «I blådress og blålere» med tekst av Klaus Hagerup og musikk av Alf Cranner. Karl Erik Solgård regisserte oppføringen sommeren 1980. Et stort antall mennesker var involvert i arbeidet med teaterstykket, og innsamling av historier fra tidligere arbeidere og så videre, men dette arbeidet døde etter at verket ble sanert i 1982 til stor skuffelse for de frivillige som hadde lagt ned et stort arbeid. Skuespillet ble siden tilpasset som et skolespill og har siden regelmessig blitt oppført av elevene på barneskolene i området, Nabbetorp og Kjølberg skoler.
Siste brenning i ringovnen ble foretatt 3. juni 1978 og verket ble revet i 1982.
Nokia N70
Nokia N70 er en mobiltelefon i Nokias N-serie. Mobilen er utstyrt ned et symbian-operativsystem og 2 megapixel kamera.
Det franske koloniriket
Det franske koloniriket er området utenfor Europa som var under fransk styre fra 1600-tallet til sent i 1960-årene.
På 1800- og 1900-tallet var koloniriket til Frankrike det nest største i verden etter det britiske imperiet. Det franske koloniriket strakte seg over 13,000,000 km² da det var på høyden i 1920- og 1930-årene. I lag med selve Frankrike utgjorde de franske områdene 13 500 000 km² på det meste, som er 10,0 % av den totale landoverflaten til jorden.
Frankrike startet å opprette kolonier i Nord-Amerika, Karibia og India, etter at det spanske imperiet og det portugisiske imperiet hadde oppnådd suksess i oppdagelsestiden. Frankrike kjempet med Storbritannia om å få herredømme over de nye koloniene. En rekke kriger med Storbritannia på 1700-tallet og tidlig på 1800-tallet som Frankrike tapte gjorde at de ga seg med ambisjonene om å holde på kolonier på disse kontinentene, og med det endte det enkelte historikere kaller et «første» franske koloniriket. På 1800-tallet opprettet Frankrike et nytt rike i Afrika og Sørøst-Asia. Noen av disse koloniene eksisterte lenger enn invasjonen og okkupasjonen av Frankrike av det nasjonalsosialistiske Tyskland under andre verdenskrig.
Etter andre verdenskrig begynte anti-koloniopprør å utfordre de franske styresmaktene. Frankrike kjempet bitre kriger i 1950- og 1960-årene i Vietnam og Algerie for å holde på koloniene. Mot slutten av 1960-årene hadde de fleste franske koloniene fått selvstendighet, bortsett fra en rekke øyer og øygrupper som i dag er en del av de oversjøiske områdene til Frankrike. Disse dekker totalt 123,150 km², som bare utgjør om lag 1 % av det franske koloniriket fra før 1939. I 2009 hadde disse områdene 2,624,505 innbyggere.
Tidligere franske kolonier og liknende
Lista er ufullstendig
Idioten (andre betydninger)
Idioten kan være flere ting:
Verdenscupen i hurtigløp på skøyter 2020/21
Verdenscupen i hurtigløp på skøyter 2020/21 (offisielt: ISU World Cup Speed Skating 2020/21) var en serie med to internasjonale konkurransestevner i hurtigløp på skøyter i vintersesongen 2020/2021. Den ble organisert av International Skating Union med sesongstart den 22.–24. januar 2021 i Heerenveen i Nederland, og en avsluttende verdenscup nr to samme sted langhelgen etter, 29.–31. januar 2021. Etter et innspill i fra de nederlandske organisatorene, det nederlandske skøyteforbundet (KNSB) og House of Sports, så ble det avholdt to verdenscupstevner i en lukket hub i Thialf, Heerenveen. Det var den 36. sesongen i verdenscupen på skøyter.
Femke Kok vant verdenscupen på 500 meter for kvinner som første nederlender. I resten av de individuelle øvelsene for kvinner ble det dobbeltvinnere med amerikanske Brittany Bowe som vant både 1,000 meter (som hun forsvarte) og 1,500 for kvinner, på langdistanse og fellesstart var det nederlandske Irene Schouten. Det var lagtempo-laget til Canada som vant lagtempokonkurransen og forsvarte tittelen fra forrige sesong ved 2021-sesongsløperne Ivanie Blondin, Valérie Maltais, Isabelle Weidemann og lagreserven Béatrice Lamarche.
I verdenscupene for menn var det fire forskjellige nederlandske vinnere på de tradisjonelle distanseøvelsene. Dai Dai N’tab vant 500 meter, mens Kai Verbij tok seieren på 1,000 meter, Thomas Krol vant 1,500 meter-konkurransen og Patrick Roest forsvarte sin fjorårsseier på langdistanse for menn. Belgiske Bart Swings forsvarte sin fjorårsseier på fellesstart for menn. Det var lagtempo-laget til Norge som vant lagtempokonkurransen ved 2021-sesongløperne Hallgeir Engebråten, Allan Dahl Johansson, Sverre Lunde Pedersen og lagreserven Peder Kongshaug.
Terminliste 2020/21
Oversikt over verdenscupstevner og internasjonale mesterskap for sesongen.
Den oppdaterte terminlisten ble redusert på grunn av koronapandemien og hadde derfor ikke konkurranser for den lengste individuelle distansen (5,000 meter for kvinner og 10,000 meter for menn) og heller ikke for lagsprint som den foregående sesongen.
Opprinnelig skulle det vært en serie med seks internasjonale konkurransestevner i hurtigløp på skøyter i vintersesongen 2020/21 organisert av International Skating Union og var først planlagt med sesongstart den 13.–15. november 2020 i Tomaszów Mazowiecki i Polen og var planlagt avsluttet med finale den 6.–7. mars 2021 i Heerenveen i Nederland.